Fjárfestirinn Sturla Sighvatsson hefur meðal annars starfað sem framkvæmdastjóri fasteignafélagsins Heimavalla sem nú er á hlutabréfamarkaði . Tvær eignir félags Sturlu Sighvatssonar fyrrum forstjóra Heimavalla í Mosfellsbæ verða boðnar upp vegna skuldar við Lykil fjármögnun ef skuldin verður ekki greidd . Þetta kemur fram í auglýsingu í Lögbirtingarblaðinu , en um er að ræða eignirnar Efstaland 1 og Helgafell I spilda 7 , en báðar eru þær inn í félaginu Efstaland 1 ehf. sem Sturla er forráðamaður fyrir , og nemur fjárhæð kröfunnar ríflega 56,1 milljón króna . Eins og Viðskiptablaðið sagði frá í októberlok var annað verkefni sem Sturla kom að í Mosfellsbæ þá í fjárhagserfiðleikum , en þar höfðu tafir orðið á framkvæmdum og kostnaðurinn farið 300 milljónum fram úr áætlunum . Í kjölfar þess að hann sagði sig frá því sendi Ásgeir Kolbeinsson stjórnarformaður þess kaupendum íbúða sem félagið var að byggja að Gerplustræti í Mosfellsbæ bréf . Í því var kaupendunum greint frá erfiðri stöðu félagsins en veðhafar væru tilbúnir að aflétta veðskuldum af því ef kaupendurnir myndu ljúka við afsalgreiðslum , en að öðrum kosti geti kaupendur átt hættu á að tapa innborgun sinni í félagið .